**УГОВОР O СУФИНАНСИРАЊУ ПРОГРАМА УДРУЖЕЊА**

**ИЗ БУЏЕТА ГРАДСКЕ ОПШТИНЕ ВРАЧАР**

1. Градска општина Врачар, Његошева 77, Београд, матични број: 07013183, ПИБ: 101989714 (у даљем тексту: Општина), коју заступа председник проф. др Милан А. Недељковић, са једне стране

и

1. Назив удружења \_\_\_\_\_\_\_\_\_\_\_\_\_\_\_, адреса \_\_\_\_\_\_\_\_\_\_\_, матични број: \_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_ (даље у тексту: Корисник средстава), које заступа (име и презиме, функција) \_\_\_\_\_\_\_\_\_\_\_\_\_,са друге стране,

(у даљем тексту: уговорне стране)

Уговорне стране сагласно констатују:

* да је Јавни конкурс за финансирање програма/пројеката удружења из буџета Градске општине Врачар у 2019. години (у даљем тексту: Конкурс) објављен (датум) \_\_\_\_\_\_\_ 2019. године на званичној интернет презентацији Општине [www.vracar.rs](http://www.vracar.rs/), као и у дневним новинама „Вечерње новости“, огласној табли Општине и порталу Е-управа;
* да је дана \_\_\_\_\_\_\_\_\_ 2019. године донета Одлука о избору програма/пројеката удружења којима се из буџета Градске општине Врачар додељују средства за реализацију програма/пројеката у 2019. години број \_\_\_\_\_\_\_\_\_\_\_\_\_\_\_\_.

У складу са напред наведеним, уговорне стране приступају закључивању Уговора према тексту који следи.

Члан 1.

Предмет овог уговора јесте регулисање међусобних права и обавеза уговорних страна у вези са начином коришћења додељених средстава (недостајућег дела средстава) из буџета Општине за реализацију програма/пројекта \_\_\_\_\_\_\_\_\_\_\_\_\_\_\_\_\_\_\_\_\_\_ (назив програма) (у даљем тексту: Програм), на основу Конкурса, а у функцији подстицаја програмских/пројектних активности за Програм.

Саставни део овог уговора је Програм са свим прилозима.

Члан 2.

Укупна вредност наведеног Програма је ................................ динара, а Општинa за реализацију Програма Кориснику средстава одобрава и додељује износ од ............................. динaра.

Средства за Програм по Конкурсу обезбеђена су Одлуком о буџету Градске општине Врачар за 2019. годину са пројекцијама за 2020. и 2021. годину („Службени лист града Београда“, број 132/18) и одговарајућим решењима о тромесечном плану извршења буџета Градске општине Врачар у оквиру Програма 15, Програмске класификације 0602-0001, Програмске активности Функционисање локалне самоуправе и градских општина, Раздела 6, Главе 1, Функције 130, Економске класификације 481, односно одговарајућих позиција у буџету Градске општине Врачар за 2019. годину, као и ангажовањем средстава текуће резерве на одговарајућим позицијама за 2019. годину.

Пренос средстaва Кориснику средстава извршиће се у року од 15 дана од дана потписивања Уговора и достављања менице из члана 3. став 1. Уговора, на посебан наменски динарски рачун отворен код Управе за трезор број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*број подрачуна код Управе за трезор*).

Општинa има право да, у случају немогућности плаћања у року који је прописан у ставу 2. овог члана, а из разлога који не зависе од Општине, плаћање изврши након престанка насталих објективних околности, и то у најкраћем року.

Члан 3.

Корисник средстава се обавезује да најкасније у року од 15 дана од дана закључења Уговора Општини достави регистровану бланко соло меницу, са клаузулом „без приговора“, „по виђењу“, „неопозива“ и „безусловна“, потписану оригиналним потписом од стране овлашћеног лица за располагање средствима на рачуну, оверену, са копијом депо картона, копијом овереног ОП обрасца и листингом са сајта НБС као доказом да је меница регистрована и овлашћењем за попуну менице, на име гаранције за повраћај одобрених средстава из члана 2. став 1. овог уговора, за случај настанка обавезе повраћаја средстава.

Менично овлашћење мора да гласи на износ одобрених средстава из члана 2. став 1. овог уговора и да је са роком важења најмање 180 дана након истека рока из члана 6. став 2. овог уговора.

Члан 4.

Програм ће се реализовати у периоду од \_\_\_\_\_\_\_\_\_\_\_\_\_\_ (датум почетка) године до \_\_\_\_\_\_\_\_\_\_\_\_\_\_ (датум завршетка) године.

Изузетно, Корисник средстава може реализовати одређене финансијске трансакције и након истека рока из става 1. овог члана, уз услов да су активности које су предмет такве финансијске трансакције спроведене у року који је одређен у ставу 1. овог члана.

Члан 5.

Корисник средстава се обавезује да средства из члана 2. став 1. овог члан користи искључиво за намене наведене у Програму.

Корисник средстава има обавезу да одмах, а најкасније у року од пет дана од сазнања, Општину обавести о ненаменском трошењу средстава из члана 2. став 1. овог уговора, или другој околности од утицаја на остваривање сврхе уговарања.

Члан 6.

Корисник средстава дужан је да достави Општини извештај за део средстава добијених на Конкурсу који јасно показује да је коришћење средстава наменско.

Корисник средстава дужан је и да достави завршни извештај (финансијски и наративни) након реализације Програма који нарочито садржи податке о реализацији програма и утрошеним средствима најкасније до 31.1.2020. године.

Уз извештаје се обавезно доставља копија комплетне рачуноводствене документације о утрошеним средствима.

Корисник средстава дужан је такође да у сваком тренутку на захтев Општине омогући контролу реализације Програма, све додатне садржајне и административне информације о Програму, као и сву финансијску документацију везану за његово спровођење.

У случају неизвршења обавеза, давања неистинитих података, ненаменског трошења средстава или неиспуњавања одредби Уговора у предвиђеним роковима, Општина има право да раскине Уговор и затражи повраћај средстава са припадајућом законском затезном каматом у складу са добијеном инструкцијом Општине.

Средства планирана буџетом Програма као ставка непредвиђених трошкова (уколико су буџетом планирана) могу се утрошити и правдати путем извештаја само ако су утрошена у функцији реализације Програма.

Корисник средстава дужан је да по завршетку Програма и достављању завршног извештаја, у року од 30 дана, изврши повраћај средстава која нису оправдана по одобреном Програму, у складу са добијеном инструкцијом Општине.

Члан 7.

Корисник средстава обавезан је да током спровођења Програма, на јасан и недвосмислен начин, наводи да се Програм суфинансира из буџета Градске општине Врачар, и то на следећи начин:

(а) визуелно, коришћењем малог грба Републике Србије и Градске општине Врачар и

(б) текстуално, ћириличним писмом, јасно видљиво и уочљиво.

Корисник средстава у обавези је да у публикацијама које су део Програма наводи сегмент о одрицању од одговорности за његов садржај, и то на следећи начин: „Ставови изражени у овим публикацијама искључива су одговорност аутора и његових сарадника и не представљају нужно званичан став Градске општине Врачар.”

Члан 8.

За потребе представљања и промоције Програма, Корисник средстава пружиће Општини, без надокнаде, на некомерцијално коришћење, информације о Програму финансираном средствима Општине.

Корисник средстава дужан је да Општини доставља све прес-материјале, публикације, најаве и саопштења, као и фотографије и материјале с јавних наступа у вези с промоцијом и реализацијом Програма.

Уз завршни извештај, Корисник средстава обавезан је да достави Општини по два примерка и узорак прес-клипинга, електронских и штампаних публикација, промотивног материјала и визуелног идентитета који је изграђен и коришћен у склопу промоције Програма.

Члан 9.

Корисник средстава дужан је да лицу са овлашћењем да наступа у име Општине омогући увид у реализацију Програма у било ком моменту док Програм траје, што подразумева стављање на располагање свих потребних информација, документације и образложења у вези са Програмом.

Члан 10.

Уговор престаје извршењем свих обавеза уређених овим уговором.

Уговор може престати и на друге начине, и то:

1. Једностраним раскидом**,** простом изјавом воље Општини у следећим случајевима:

– уколико Општина јасно, образложено и недвосмислено утврди да се Програм не спроводи у складу са овим уговором на основу активности дефинисаних Програмом;

– уколико Корисник средстава не поступа у складу с било којим чланом овог уговора.

1. Писаним споразумом уговорних страна.

Члан 11.

У случају једностраног раскида овог уговора, Корисник средстава дужан је да изврши повраћај целокупног износа додељених средстава из члана 2. став 1. овог уговора.

У случају споразумног раскида Уговора, њиме ће се дефинисати међусобна права и обавезе у погледу повраћаја додељених средстава.

У случају да Корисник средстава не поштује одредбе овог уговора, као и у случају ненаменске употребе средстава добијених овим уговором, Општина ће покренути одговарајући поступак пред надлежним судом.

Члан 12.

За све што није предвиђено овим уговором примењиваће се одговарајуће одредбе Закона о облигационим односима и других позитивноправних прописа.

Сви спорови који настану из овог уговора решаваће се најпре међусобним споразумом уговорних страна, а у случају спора који се не може решити споразумно, уговорне стране уговарају надлежност стварно надлежног суда у Београду.

Овај уговор ступа на снагу даном обостраног потписивања од стране овлашћених представника уговорних страна и важи све док се не испуне све уговорне обавезе.

Члан 13.

Уговор је сачињен у 6 (шест) истоветних примерака, од којих по 3 (три) примерка за сваку од уговорних страна.

|  |  |
| --- | --- |
| За Корисника средстава**\_\_\_\_\_\_\_\_\_\_\_\_\_\_\_\_\_\_\_\_\_** | За Општину Проф. др Милан А. НедељковићПредседник\_\_\_\_\_\_\_\_\_\_\_\_\_\_\_\_\_\_\_\_\_ |

На основу Закона о меници („Сл. лист ФНРЈ“ бр. 104/46, „Сл. лист СФРЈ“ бр. 16/65, 54/70 и 57/89 и „Сл. лист СРЈ“ бр. 46/96 и „Сл. лист СЦГ“, бр. 1/2003 - Уставна повеља)

**МЕНИЧНО ПИСМО – ОВЛАШЋЕЊЕ**

**ЗА КОРИСНИКА БЛАНКО, СОЛО МЕНИЦЕ**

**Корисник Градска општина Врачар :**

Предајемо вам:

једну бланко соло меницу са клаузулом „без протеста“ број \_\_\_\_\_\_\_\_\_\_\_\_\_\_\_\_\_ и овлашћујемо вас као повериоца да исту можете попунити на износ до                           (Словима:                                ) у висини додељених средстава по основу закљученог Уговора о суфинансирању програма удружења из буџета Градске општине Врачар број                         од                           године и овлашћујемо Градску општину Врачар да безусловно и неопозиво без протеста и трошкова, вансудски изврши наплату са рачуна удружења – дужника                                                        из његових новчаних средстава, односно друге имовине.

Меница је важећа и у случају да у току трајања или након истека закљученог уговора дође до промене лица овлашћених за располагање средствима на жиро рачуну, статусних промена, оснивања нових правних субјеката од стране дужника и др.

Меница се може поднети на наплату најкасније у року од 180 дана након истека рока из члана 6. став 2. закљученог Уговора.

Датум издавања овлашћења:

Одговорно лице, печат и потпис